
IEROBEŽOTA PIEEJAMĪBA
NAV KLASIFICĒTS
Deklasifikācijas datums: 15.01.2025.
Deklasifikācijas pamatojums: zudis ierobežotas pieejamības statusa noteikšanas pamats.

Informatīvais ziņojums
[bookmark: _Hlk83719180]“Par Saeimai 2021.gadā iesniedzamo ziņojumu par likuma “Par nodokļiem un nodevām” 22.3 panta praktiskās piemērošanas gaitu un rezultātiem”

1. Informatīvā ziņojuma izstrādes nepieciešamības pamatojums
	
Likuma “Par nodokļiem un nodevām” 22.3 pants noteic pienākumu kredītiestādēm un maksājumu pakalpojumu sniedzējiem reizi gadā sniegt Valsts ieņēmumu dienestam (turpmāk – VID) informāciju par klientiem – fiziskajām personām, kas ir Latvijas Republikas rezidenti, – kuru konta debeta vai kredīta apgrozījums iepriekšējā gadā sasniedz vai pārsniedz 15 000 euro. Kredītiestādes un maksājumu pakalpojumu sniedzēji iesniedz informāciju par fizisko personu kontu atlikumiem uz gada beigām, kā arī informāciju par debeta un kredīta apgrozījumu par iepriekšējo gadu. Minētās informācijas iesniegšanas termiņš noteikts līdz pēctaksācijas gada 1. februārim.
Likuma “Par nodokļiem un nodevām” pārejas noteikumu 199.1 punktā noteikts, ka Ministru kabinets izvērtē šā likuma 22.3 panta praktiskās piemērošanas gaitu un rezultātus, it īpaši to, vai, sniedzot VID informāciju par fiziskās personas konta apgrozījumu, ir izslēgta jebkāda nesamērīga iejaukšanās datu subjekta tiesībās uz privātās dzīves neaizskaramību, un katru gadu līdz 31. oktobrim laikposmā no 2020. gada līdz 2022. gadam iesniedz Saeimai ziņojumu par to.
Pirmais VID sagatavotais informatīvais ziņojums “Par likuma “Par nodokļiem un nodevām” 22.3 panta praktiskās piemērošanas gaitu un rezultātiem” tika pieņemts zināšanai Ministru kabineta 2020. gada 27. oktobra sēdē, dodot uzdevumu Valsts kancelejai nosūtīt informatīvo ziņojumu Saeimai (skatīt protokolu Nr. 64., 36.§).
[bookmark: _Hlk76623097]Šī informatīvā ziņojuma mērķis ir informēt par VID saņemtās informācijas par kontu apgrozījumu un atlikumiem izvērtēšanas gaitu, izdarītajiem secinājumiem, identificētajām problēmām un datu aizsardzības aspektiem kopš iepriekšējā informatīvā ziņojuma.

2. Saņemtās informācijas par 2020. gadu apkopojums[footnoteRef:1] [1:  Informācija apkopota uz 2021. gada 1. augustu.] 


VID ir saņēmis informāciju no kredītiestādēm un maksājumu pakalpojumu sniedzējiem saskaņā ar likuma “Par nodokļiem un nodevām” 22.3 pantu trīs gadus, sākot ar 2019. gadu, kad informācija tika saņemta pirmo reizi par 2018. gadu. 
Līdz 2021. gada 1. februārim VID ir saņemta informācija par 2020. gadu. Informāciju par 2020. gadu iesniedza 19 iestādes, kurām bija pienākums to sniegt, t.sk. 16 kredītiestādes, trīs maksājumu pakalpojumu sniedzēji, t.sk. divas krājaizdevu sabiedrības. Informācija iesniegta par 398 792 fiziskajām personām (kas ir par 17 tūkst. personu vairāk nekā pērn), t.sk. 379 283 personām kredīta apgrozījums 2020. gadā sasniedza vai pārsniedza 15 000 euro un 352 302 personām debeta apgrozījums 2020. gadā sasniedza vai pārsniedza 15 000 euro. Pārsvarā par šīm personām informāciju iesniedza viens informācijas sniedzējs, taču par 37 personām informāciju par kontu apgrozījumu, kas 2020. gadā sasniedza vai pārsniedza 15 000 euro, vienlaikus iesniedza pieci informācijas sniedzēji, savukārt par 216 personām – četri informācijas sniedzēji.
Pirmajā tabulā ir apkopota informācija par fizisko personu sadalījumu atkarībā no apgrozījuma un atlikumu apjomiem. Analizējot kredītiestāžu un maksājumu pakalpojumu sniedzēju iesniegto informāciju par 2019. un 2020. gadu, var secināt, ka kontu apgrozījuma un atlikumu īpatsvars katrā kategorijā abos gados ir līdzīgs. Salīdzinot ar 2019. gadu, 2020. gadā ir samazinājies to personu skaits, kurām kontu kredīta un debeta apgrozījums ir lielāks vai vienāds ar 50 tūkst. euro, savukārt palielinājies personu skaits ar kontu apgrozījumu zem 50 tūkst. euro.

1. tabula

Fizisko personu sadalījums atkarībā no apgrozījuma un atlikumu apjomiem 
2019. un 2020. gadā, euro 

	[bookmark: _Hlk83225554] 
	Pēc kontu kredīta apgrozījuma (ienākušās summas) apjomiem
	Pēc kontu debeta  apgrozījuma (izejošās summas) apjomiem
	Pēc kontu atlikumu apjomiem

	euro
	2019. gads
	2020. gads
	2019. gads
	2020. gads
	uz 2019. gada 31. decembri
	uz 2020. gada 31. decembri

	>=10 milj.
	14
	0,0%
	7
	0,0%
	12
	0,0%
	5
	0,0%
	4
	0,0%
	6
	0,0%

	>=1 milj. < 10 milj.
	400
	0,1%
	357
	0,1%
	387
	0,1%
	345
	0,1%
	199
	0,1%
	198
	0,0%

	>=500 tūkst. < 1 milj.
	673
	0,2%
	618
	0,2%
	660
	0,2%
	553
	0,1%
	336
	0,1%
	324
	0,1%

	>=100 tūkst. < 500 tūkst.
	14412
	3,8%
	13645
	3,4%
	13990
	3,7%
	12581
	3,2%
	4951
	1,3%
	5383
	1,3%

	>=50 tūkst. < 100 tūkst.
	33740
	8,9%
	33138
	8,3%
	32267
	8,5%
	30026
	7,5%
	8870
	2,3%
	10213
	2,6%

	>=25 tūkst. < 50 tūkst.
	103778
	27,2%
	110922
	27,8%
	100939
	26,5%
	101168
	25,4%
	16526
	4,3%
	19413
	4,9%

	>=15 tūkst. < 25 tūkst.
	204165
	53,6%
	220672
	55,3%
	200342
	52,6%
	207841
	52,1%
	17862
	4,7%
	21245
	5,3%

	<15 tūkst.
	23823
	6,3%
	19433
	4,9%
	32408
	8,5%
	46273
	11,6%
	332257
	87,2%
	342010
	85,8%

	
	381005
	100%
	398792
	100%
	381005
	100%
	398792
	100%
	381005
	100%
	398792
	100%



Personu sadalījums atkarībā no konstatētās starpības starp kredītiestāžu un maksājumu pakalpojumu sniedzēju sniegtajā informācijā norādīto kredīta apgrozījumu (ienākušās summas kontā) un deklarētajiem ienākumiem atspoguļots 2. tabulā.
Ir jāņem vērā, ka šie rādītāji pastāvīgi mainās, jo fiziskās personas pastāvīgi iesniedz gada ienākumu deklarācijas un to labojumus, kā arī kredītiestādes un maksājumu pakalpojumu sniedzēji atsevišķos gadījumos iesniedz informāciju no jauna. 
Salīdzinot ar 2019. gadu, 2020. gadā ir samazinājies to personu skaits, kurām ir konstatēta starpība starp kredīta apgrozījumu un deklarētajiem ienākumiem, kas ir vienāda vai lielāka par 10 milj. euro.


2. tabula

Personu sadalījums atkarībā no kredīta apgrozījuma (kontā ienākušās summas) un 
deklarēto ienākumu starpības[footnoteRef:2] [2:  Aprēķinot starpību, izmantota VID iesniegtajā informācijā norādītā lielākā apgrozījuma summa vienā kredītiestādē vai pie viena maksājumu pakalpojumu sniedzēja.] 


	Starpība starp kredīta apgrozījumu un deklarētajiem ienākumiem 
	Personu skaits 2018. gadā 
	Personu skaits 2019. gadā

	Personu skaits 2020. gadā

	[bookmark: _Hlk83225247]>=10 milj. euro
	3
	4
	4

	>=1 milj.<10 milj. euro
	159
	123
	169

	>=300 tūkst.<1 milj. euro
	640
	500
	639

	>=100 tūkst.<300 tūkst. euro
	3 814
	3589
	3830

	>=50 tūkst.<100 tūkst. euro
	10 161
	10 310
	9936

	>=20 tūkst.< 50 tūkst. euro
	36 618
	37 941
	39 742

	<20 tūkst. euro
	149 475
	169 434
	179 586

	Kopā:
	200 870
	221 901
	233 906












3. Izmaiņas VID darbā ar informāciju par kontu apgrozījumu un
atlikumiem salīdzinājumā ar iepriekšējo informatīvo ziņojumu

Darbs ar kredītiestāžu informāciju un maksājumu pakalpojumu sniedzēju sniegto informāciju par 2018. gadu, kas tika iesniegta pirmo reizi, bija izaicinājums gan kredītiestādēm, gan nodokļu administrācijai, gan arī nodokļu maksātājiem, jo šis process bija jauns. 
Salīdzinot ar situāciju, kas aprakstīta 2020. gadā sagatavotajā informatīvajā ziņojumā, secināts, ka:
1) ir uzlabojusies informācijas sniedzēju izpratne par VID iesniedzamās informācijas saturu, kā rezultātā kredītiestāžu un maksājumu pakalpojumu sniedzēju datos ir mazāk konstatēto nepilnību. Ņemot vērā pašu kredītiestāžu un maksājumu pakalpojumu sniedzēju konstatētās kļūdas un VID konstatētās nepilnības iesniegtajā informācijā par 2018. gadu, informācijas sniedzēji atkārtoti iesniedza informāciju pilnā apjomā kopā 22 reizes, savukārt par 2020. gadu – informācija atkārtoti tika iesniegta deviņas reizes;
2) ir palielinājies nodokļu maksātāju informētības līmenis par VID nodokļu administrēšanas pasākumu veikšanu saistībā ar informācijas izmantošanu par kontu apgrozījumu. Rezultātā VID retāk saskaras ar personu neizpratni par pieprasītās informācijas nepieciešamību un tās iesniegšanas pienākumu;
3) ir pilnveidotas VID darba metodes darbā ar informāciju par kontu apgrozījumu un atlikumiem, ir uzlabojusies VID darbinieku izpratne par saņemtajā informācijā iekļautajām darījumu summām, kā arī kredītiestāžu un maksājumu pakalpojumu sniedzēju informācija tiek izmantota daudz plašāk. 2019. gada nogalē un 2020. gadā tika izstrādātas metodes darbam ar šo informāciju gan komunikācijai ar nodokļu maksātājiem, gan sadarbībai ar kredītiestādēm un maksājumu pakalpojumu sniedzējiem, tādējādi saņemtās informācijas izvērtēšana 2020. gadā notika efektīvāk. Sākotnēji pamatā tika vērtēti darījumi, kas veido kontu kredīta apgrozījumu, salīdzinot tos ar deklarēto ienākumu apmēru, savukārt šobrīd kredīta apgrozījuma risks tiek vērtēts kopsakarā ar citiem nodokļu nepilnīgas deklarēšanas riskiem, turklāt kredītiestāžu un maksājumu pakalpojumu sniegtā informācija tiek izmantota visos procesos, kas paredz fiziskās personas ienākumu izvērtēšanu.

Nodokļu administrēšanas procesā kredītiestāžu un maksājumu pakalpojumu sniedzēju informācija tiek izmantota šādos virzienos.
1. Fizisko personu ienākumu deklarēšanas pilnīguma nodrošināšanas nolūkā:
- darbs ar personām, kurām ir konstatēts kontu kredīta apgrozījuma (kontā ienākušās summas) pārsniegums pār deklarētajiem ienākumiem. Kopš iepriekšējā informatīvā ziņojuma, periodā no 2020. gada jūnija līdz 2021. gada maijam, VID ir nosūtījis vēstules 400 fiziskajām personām (t.sk. par 2018. gadu 282 vēstules un par 2019. gadu – 118 vēstules), no kurām 224 fiziskās personas ir iesniegušas deklarācijas vai to labojumus un deklarēja iepriekš nedeklarētus ienākumus 
(t.sk. par 2018. gadu 149 personas un par 2019. gadu – 75 personas). Nodokļu administrēšanas procesā kredītiestādēm tika pieprasīta informācija par 210 personām, savukārt ārvalstu nodokļu administrācijām pieprasīta informācija par 68 personām. Ja persona labprātīgi nenovērš neatbilstību, tiek izvērtēta nodokļu kontroles pasākumu veikšanas nepieciešamība – datu atbilstības pārbaudes ir veiktas 10 personām, to rezultātā tika papildus aprēķināts iedzīvotāju ienākuma nodoklis 382 tūkst. euro apmērā un nokavējuma nauda 84 tūkst. euro apmērā;
- informācijas izmantošana gada ienākumu deklarāciju saņemšanas procesā, ja tiek konstatēts, ka fiziskai personai starpība starp kredīta apgrozījumu un deklarētajiem ienākumiem ir lielāka par 20 tūkst. euro (darbs tika uzsākts par 2019. gadā gūtajiem ienākumiem un turpināts, izvērtējot 2020. gada ienākumus). Ja fiziskā persona neiesniedz gada ienākumu deklarācijas precizējumu un nesniedz paskaidrojumu par neatbilstību rašanās iemesliem, gada ienākumu deklarācijā norādīto iedzīvotāju ienākuma nodokļa pārmaksas summu neatmaksā. VID 2020. gadā ir nosūtījis 12 416 uzaicinājuma vēstules iesniegt gada ienākumu deklarāciju precizējumus par 2019. gadu, 2021. gada 1. ceturksnī – 1 479 vēstules (t.sk. 391 vēstuli par 2019. gadu un 1 088 vēstules par 2020. gadu); 
- informācijas izmantošana nereģistrētās saimnieciskās darbības identificēšanai – konstatētas 10 fiziskās personas, kuras veica saimniecisko darbību, nereģistrējoties VID. Preventīvā darba rezultātā divas personas, kuras atbilstoši normatīvajiem aktiem var nereģistrēties VID kā saimnieciskās darbības veicējas un ienākumus aprēķina saskaņā ar likuma “Par iedzīvotāju ienākuma nodokli” 11. panta divpadsmito daļu, paziņoja VID par saimnieciskās darbības veikšanu.
- informācijas izmantošana “aplokšņu algu” identificēšanai, piemēram, ja komercsabiedrības amatpersonām tiek konstatēts kontu kredīta apgrozījuma (kontā ienākušās summas) būtisks pārsniegums pār deklarētajiem ienākumiem.
2. Veicot informācijas analīzi par jebkuru fizisko personu kādā no nodokļu administrēšanas procesiem. Informācija par kontu kredīta apgrozījumu tiek izvērtēta kopā ar citiem konstatētiem iespējamiem nodokļu nenomaksas riskiem, kā arī saistībā ar saņemtajiem tiesībaizsardzības iestāžu pieprasījumiem, VID iekšējo informāciju, sūdzībām u.c. Tā, veicot risku izvērtējumu fiziskajām personām par periodu no 2020. gada augusta līdz 2021. gada maijam, kredītiestāžu sniegtā informācija par kontu apgrozījumu izmantota 257 fizisko personu, par kurām saņemti pieprasījumi vai sūdzības, analīzē, t.sk. par pieprasījumiem no tiesībsargājošajām iestādēm – 93 fizisko personu analīzē, no citām VID struktūrvienībām  81 fiziskās personas analīzē un par sūdzībām  
83 fizisko personu analīzē.
3. Valsts amatpersonu datu administrēšanas procesā. Arī Valsts amatpersonu deklarāciju pārbaužu procesā vērtē valsts amatpersonu deklarācijā deklarētos datus par valsts amatpersonas ienākumiem un veiktajiem darījumiem kopsakarā ar kredītiestāžu un maksājumu pakalpojumu sniedzēju informāciju par kontu atlikumiem uz taksācijas gada beigām, lai izvērtētu, vai nav konstatējama nereģistrēta saimnieciskā darbība un visi gūtie ienākumi ir deklarēti atbilstoši normatīvo aktu prasībām. Valsts amatpersonu deklarācijās norādīto datu izvērtēšanas procesā tiek arī salīdzināti bezskaidrās naudas uzkrājumi un kredītiestāžu un maksājumu pakalpojumu sniedzēju informācija par kontu atlikumiem uz taksācijas gada beigām, kā arī deklarācijā norādīto darījumu un ienākumu apjoms tiek salīdzināts ar kontu kredīta apgrozījuma summu. Konstatējot neatbilstības, tiek lemts par administratīvā pārkāpuma procesa uzsākšanu. Saistībā ar konstatētajām neatbilstībām valsts amatpersonas kārtējā gada deklarācijās par 2020. gadu 1 756 valsts amatpersonu deklarācijās ir konstatētas neatbilstības ar kredītiestāžu sniegto informāciju par valsts amatpersonu bezskaidrās naudas uzkrājumiem.
4. Parādu piedziņas procesā, vērtējot nodokļu maksātāja maksātspēju. No 2021. gada jūnija parādu piedziņas process tika papildināts ar informācijas, kas saņemta no kredītiestādēm un maksājumu pakalpojumu sniedzējiem, izmantošanu padziļinātai parādnieku uzraudzībai, analizējot nodokļu parādniekus ar nodokļu parādu virs 1 500 euro, lai plānotu turpmāko darbību veikšanu nodokļu maksātājiem, kuriem ir pieņemts lēmums par audita rezultātiem vai veikta datu atbilstības pārbaude, kā arī par nodokļu parādniekiem, kuriem nodokļu parāds ir virs 10 000 euro.  
5. Noziedzīgu nodarījumu valsts ieņēmumu un muitas jomā atklāšanas un izmeklēšanas gaitā personas finansiālā stāvokļa izvērtēšanas procesā. Kredītiestāžu un maksājumu pakalpojumu sniedzēju sniegtā informācija tiek izmantota kā viens no informācijas avotiem personu finansiālā stāvokļa izvērtēšanas procesā un tiek vērtēta kopsakarā ar citu VID rīcībā esošo informāciju.


4. Galvenie ieguvumi, secinājumi un priekšlikumi

Fiskālais ieguvums no VID darba ar kredītiestāžu un maksājumu pakalpojumu sniedzēju sniegto informāciju atspoguļots 3. tabulā. 
Nodokļu administrēšanas darbību rezultātā līdz 2021. gada 1. augustam fiziskās personas ir papildus deklarējušas iedzīvotāju ienākuma nodokli pavisam 4,1 milj. euro apmērā. 
3. tabula

VID darba rezultātā papildus deklarēts (uz 2021. gada 1. augustu):

	
	Par 2018. gadu
	Par 2019. gadu
	Par 2020. gadu[footnoteRef:3] [3:  Pilnīgi darba rezultāti par 2020. gadu būs pieejami vēlāk, jo darbs ar informāciju par 2020. gadu turpinās.] 

	Kopā

	Apliekamie ienākumi, euro
	5,1 milj.
	16,5 milj.
	2,8 milj.
	24,4 milj.

	Iedzīvotāju ienākuma nodoklis, euro
	831,6 tūkst.
	2,9 milj.
	344,2 tūkst.
	4,1  milj.



Ir konstatēti iemesli, kāpēc fiziskajām personām rodas starpība starp deklarētajiem ienākumiem un kredītiestāžu un maksājumu pakalpojumu sniedzēju sniegto informāciju:
1) saņemti apliekamie ienākumi, kas nav deklarēti: azartspēļu laimesti, ienākumi no kapitāla aktīvu atsavināšanas, procentu ienākumi, saimnieciskās darbības ienākumi, ienākumi no ārzonas komercsabiedrībām u.c.;
2) saņemti neapliekamie ienākumi, kas nav deklarēti: saņemti aizņēmumi kopsummā virs 15 tūkst. euro, dāvinājumi no radiniekiem, mantojums u.c.;
3) personas kontos ir saņēmušas maksājumus, kas nav jādeklarē kā ienākumi: ienākumi no kapitāla aktīvu atsavināšanas, kas nav jādeklarē (kapitāla aktīvi atsavināti ar zaudējumiem), aizdevumu atmaksas, cesijas atlīdzības, kas nepārsniedz cedēto prasījuma tiesību apmēru, naudas pārskaitījumi radinieku starpā, aizņēmumi, maksājumi starp saviem kontiem dažādās kredītiestādēs, valsts garantēto atlīdzību izmaksa no noguldījumu garantiju fonda u.c.

Ienākumu izmaksātājiem veiktās nodokļu administrēšanas darbības.
Informācijas analīzes procesā VID izvērtē arī informāciju par ienākumu izmaksātāju vai pārskaitījumu veicēju spēju veikt ienākumu izmaksu vai pārskaitījumu šādā apmērā, t.sk. tiek vērtēta informācija par fiziskās personas ienākumiem un kontu apgrozījumu, kā arī Latvijā reģistrētas komercsabiedrības gada pārskata informācija par konkrēto taksācijas periodu. Konstatējot, ka ienākumu izmaksātājam – fiziskai personai – pēc VID rīcībā esošās informācijas nav pietiekamu ienākumu, tiek turpināts darbs ar šo personu, lūdzot iesniegt informāciju par naudas līdzekļu izcelsmi un deklarēt ienākumus. Nereti saistītajām fiziskajām personām pašām tiek konstatēti riski saistībā ar iespējamo ienākumu nedeklarēšanu. Šobrīd nodokļu administrēšanas darbs tiek turpināts ar 22 saistītajām personām.
Turklāt, konstatējot aizdevuma izsniegšanas faktu, kura kopsumma pārsniedz 15 tūkst. euro, pati persona (ja aizdevumu izsniedza fiziskā persona) vai aizdevējs (ja aizdevumu izsniedza juridiskā persona) tiek aicināti iesniegt informāciju[footnoteRef:4] VID, ja tāda nav iesniegta. [4:  Likuma “Par iedzīvotāju ienākuma nodokli” 8.1 panta piektās daļas 1. un 2. punkts.] 

Ja saskatāmi iespējami nodokļu nenomaksas riski juridiskām personām, šie riski tiek izvērtēti papildus, veicot juridisko personu nodokļu administrēšanas pasākumus, kas tiek plānoti, pamatojoties uz datu izvērtējumu nodokļu ieņēmumu risku jomā. Kredītiestāžu un maksājumu pakalpojumu sniedzēju dati tiek izmantoti kā informatīvais risks iespējamu “aplokšņu algu” risku izvērtēšanā.
Ja saistītajai ārzonas komercsabiedrībai tiek konstatēti atvērti konti kādā no Latvijas kredītiestādēm, tiek pieprasīta informācija par šīs komercsabiedrības kontu apgrozījumu, lai izvērtētu, vai komercsabiedrība neveic saimniecisko darbību Latvijā, vai nav izmaksājusi analizējamai personai ar nodokli apliekamus ienākumus, vai pati persona neveic privātus pirkumus vai rēķinu apmaksu no komercsabiedrības konta, kas varētu veidot ar nodokli apliekamus ienākumus.
Galvenie konstatētie izvairīšanās veidi no pilnīgās nodokļu nomaksas deklarēšanas:
1) personas nedeklarē vai nepilnīgi deklarē ienākumus;
2) ar nodokli apliekamie ienākumi tiek deklarēti kā neapliekamie ienākumi;
3) cesijas darījumu rezultātā tiek saņemta samaksa (cesijas atlīdzība) par prasījumu tiesībām, kas sākotnēji veidojušās vairāk nekā pirms 10 gadiem, un prasījuma tiesības tikušas savstarpējos cesijas darījumos nodotas tālāk, atlīdzību saņemot vien, piemēram, 2018. un 2019. gadā. Šādos gadījumos ir apgrūtināta darījumu izsekošana, lai pārliecinātos par sākotnējo prasījuma tiesību veidošanos un to, ka saņemtais ienākums patiešām ir cesijas atlīdzība un nav apliekams ar nodokli.
Galvenais secinājums, kas iegūts, izvērtējot likuma “Par nodokļiem un nodevām” 22.3 praktiskās piemērošanas gaitu un rezultātus, līdzīgi kā iepriekšējā informatīvajā ziņojumā, – kredītiestāžu un maksājumu pakalpojumu sniedzēju informācija paver plašas iespējas gan fizisko, gan juridisko personu nodokļu administrēšanas procesā dažādos posmos, ļauj atklāt izvairīšanās no nodokļu nomaksas gadījumus, aizsargājot sabiedrības intereses un stiprinot VID kapacitāti atklāt nodokļu izvairīšanās gadījumus, tādējādi šī informācija nav aizvietojama ar citiem VID pieejamiem rīkiem un informācijas avotiem.

5. Fizisko personu datu aizsardzības aspekti

VID veic fizisko personu datu apstrādi, pamatojoties uz Eiropas Parlamenta un Padomes 2016. gada 27. aprīļa Regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgās datu aizsardzības regulas) (turpmāk – Vispārīgā datu aizsardzības regula) 6. panta 1. punkta “c” un “e” apakšpunktu, – lai izpildītu uz pārzini attiecināmu juridisku pienākumu, sabiedrības interesēs vai īstenojot likumīgi piešķirtās oficiālās pilnvaras, un likuma “Par fizisko personu datu apstrādi kriminālprocesā un administratīvā pārkāpuma procesā” 5.pantu – uzdevuma izpildei, kuru kompetentā iestāde veic šā likuma 2.pantā minētajos nolūkos un kurš ir noteikts kompetentās iestādes darbību regulējošo ārējo normatīvo aktu un nodrošinātu likuma “Par Valsts ieņēmumu dienestu” 2. un 8. pantā un likuma “Par nodokļiem un nodevām” 18. pantā noteikto pienākumu un uzdevumu veikšanu.
Latvijas Republikas Satversmes VIII nodaļas 96. pantā noteikts, ka ikvienam ir tiesības uz privātās dzīves neaizskaramību. 
VID veic nepieciešamos administratīvos, tehniskos un organizatoriskos pasākumus un nodrošina saņemtās kredītiestāžu un maksājumu pakalpojumu sniedzēju informācijas aizsardzību.
Kredītiestāžu un maksājumu pakalpojumu sniedzēju sniegtās informācijas apstrāde VID notiek, ievērojot Vispārīgās datu aizsardzības regulas 5. panta 1. punkta “a”, “b”, “e” un “f” apakšpunktā minētos personas datu apstrādes principus:
1) datus apstrādā atbilstoši normatīvajos aktos noteiktajam apjomam;
2) datu apstrādi veic konkrētiem mērķiem un tikai saskaņā ar tiem;
3) datus neuzglabā ilgāk, kā nepieciešams;
4) nodrošina datu drošības pasākumus.
VID, veidojot un organizējot darbu ar informācijas sistēmām, ievēro ārējos normatīvajos aktos noteiktās prasības, nodrošinot atbilstošu informācijas aizsardzību. Piekļuve informācijai tiek nodrošināta tikai autorizētiem VID lietotājiem dienesta pienākumu izpildei, un lietotāju veiktās darbības tiek reģistrētas attiecīgajā informācijas sistēmā. Lietotājiem regulāri tiek veiktas informācijas sistēmu drošības apmācības, atgādinot par informācijas sistēmas lietošanas noteikumiem un atbildību par to neievērošanu.
Kopš iepriekšējā 2020. gada 5. oktobra informatīvā ziņojuma VID nav konstatēts neviens precedents attiecībā uz kredītiestāžu un maksājumu pakalpojumu sniedzēju sniegtās informācijas neatļautu izmantošanu vai nesamērīgu iejaukšanos datu subjekta tiesībās uz privātās dzīves neaizskaramību.

6. Kopsavilkums

1. VID darba rezultātā, izmantojot kredītiestāžu un maksājumu pakalpojumu sniedzēju sniegto informāciju, fiziskās personas brīvprātīgi bez nodokļu kontroles pasākumiem ir deklarējušas papildus iedzīvotāju ienākuma nodokli 4,1 milj. euro apmērā. Datu atbilstības pārbaužu laikā papildus aprēķināts iedzīvotāju ienākuma nodoklis 382,0 tūkst. euro apmērā un nokavējuma nauda 84 tūkst. euro apmērā.
2. Kredītiestāžu un maksājumu pakalpojumu sniedzēju informācijas izmantošana attīstās:
· kredītiestāžu un maksājumu pakalpojumu sniedzēju iesniegtajā informācijā ir mazāk nepilnību;
· VID pilnveido darba metodes, strādājot ar kredītiestāžu un maksājumu pakalpojumu sniedzēju datiem. Informācija tiek izmantota dažādos nodokļu administrēšanas procesos;
· palielinās fizisko personu informētības līmenis par informācijas izmantošanas metodēm, un uzlabojas izpratne par nepieciešamību sniegt pieprasīto informāciju VID.
3. [bookmark: _Hlk77260961]Izmantojot informāciju no kredītiestādēm un maksājumu pakalpojumu sniedzējiem, VID turpina stiprināt kapacitāti, atklājot izvairīšanās no nodokļu nomaksas gadījumus. Šī informācija paver plašas iespējas gan fizisko, gan juridisko personu nodokļu administrēšanas procesā dažādos posmos, sākot ar iesniegto deklarāciju datu kvalitāti un beidzot ar informācijas izmantošanu izmeklēšanas procesā.
4. VID veic nepieciešamos administratīvos, tehniskos un organizatoriskos pasākumus un nodrošina saņemtās kredītiestāžu un maksājumu pakalpojumu sniedzēju informācijas aizsardzību un datu subjektu tiesības uz privātās dzīves neaizskaramību. VID nav konstatēts neviens precedents attiecībā uz kredītiestāžu un maksājumu pakalpojumu sniedzēju sniegtās informācijas neatļautu izmantošanu.

